Giovanni Battista Piranesi

Giovanni Battista Piranesi (født 4. oktober 1720 i Mogliano Veneto, Italia, død 9. november 1778 i Roma, Italia) var en italiensk kunstner, gravør og arkitekt.

Piranesi er kjent for sine storslåtte etsninger av Romas ruiner, av fantasibyer og gigantiske fengsler. Han uttrykte sine dype kunnskaper i arkeologi i skildringer av imaginære fengsler, ruiner, hvelv og arkader fylte av sterkt kontrasterende lys og mørke skygger. Hans landskapsmalerier var påvirket av Claude Lorrains skildringer og hjalp i sin tur til å skape et mønster for det italienske, romantiske landskapsmaleriet.

Blant hans store produksjon av etsninger og stikk er Carceri d'invenzione (Fengelsesserien), en serie plater utgitt 1750. Sønnen Francesco (cirka 1758-1810) fullbyrdet og ga ut på nytt mange av hans plater.

Få av Piranesis arkitektoniske prosjekt ble virkeliggjort, men på Aventinerhøyden i Roma oppførte han kirken Santa Maria del Priorato (1764-1766) til Malteserordenen. Fasaden, som har en nyklassisistisk preg, er utstyrt med sammenvevde pilastrer og heraldiske emblem og andre ornamenter på en måte som minner om romerske felttegn.

Referanser

Litteratur 
 Brummer, Hans Henrik, Osäkra rum. Stockholm: Carlsson, Prins Eugens Waldemarsudde 2006. ISBN 91-7331-028-X

Eksterne lenker 
 

Italienske kunstnere
Italienske arkitekter
Italienske gravører
Italienske arkeologer
Personer fra Treviso